

VLADA REPUBLIKE HRVATSKE

 Zagreb, 12. prosinca 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predlagatelj:** Ministarstvo znanosti, obrazovanjai mladih

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predmet**: Prijedlog odluke o davanju prethodne suglasnosti Ministarstvu znanosti, obrazovanja i mladih, Hrvatskoj zakladi za znanost za raspisivanje javnog poziva „Uspostavni istraživački projekti“, za koji plaćanja dospijevaju u razdoblju od 2025. do 2030. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 24. stavka 4. Zakona o izvršavanju Državnog proračuna Republike Hrvatske za 2024. godinu (“Narodne novine”, br. 149/23. i 125/24.) i članka 31. stavka 2. Zakona o Vladi Republike Hrvatske (“Narodne novine”, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj­­­­­­­­­­­­­­­­­\_ donijela

**O D L U K U**

**o davanju prethodne suglasnosti Ministarstvu znanosti, obrazovanja i mladih, Hrvatskoj zakladi za znanost za raspisivanje javnog poziva „Uspostavni istraživački projekti“, za koji plaćanja dospijevaju u razdoblju od 2025. do 2030. godine**

**I.**

Javni poziv „Uspostavni istraživački projekti“ financirat će se sredstvima Državnog proračuna Republike Hrvatske za 2024. godinu i projekcijama za 2025. i 2026. godinu, iz izvora financiranja 11 Opći prihodi i primici, u okviru Razdjela 080 Ministarstvo znanosti, obrazovanja i mladih, RKP 52209 Hrvatska zaklada za znanost, aktivnosti A621048 PROJEKTNO FINANCIRANJE ZNANSTVENE DJELATNOSTI, konto 3811.

**II.**

 Daje se prethodna suglasnost Ministarstvu znanosti, obrazovanja i mladih, Hrvatskoj zakladi za znanost za preuzimanje obveza na teret sredstava državnog proračuna Republike Hrvatske u razdoblju od 2025. do 2030. godine, za raspisivanje javnog poziva „Uspostavni istraživački projekti” u ukupnom iznosu 21.000.000,00 eura i to po godinama i iznosima kako slijedi:

|  |  |
| --- | --- |
| Godina | IZNOS |
| 2025. | 6.300.000,00 eura |
| 2026. | 5.250.000,00 eura |
| 2027. | 3.150.000,00 eura |
| 2028. | 3.150.000,00 eura |
| 2029. | 2.362.500,00 eura |
| 2030. |  787.500,00 eura |
| Ukupno | 21.000.000,00 eura |

**III.**

 Plaćanja koja proizlaze iz obveza preuzetih u skladu s ovom Odlukom Ministarstvo znanosti, obrazovanja i mladih dužno je kao obvezu uključiti u financijski plan u godini u kojoj obveza dospijeva.

**IV.**

 Ova Odluka stupa na snagu danom donošenja.

KLASA:

URBROJ:

Zagreb

PREDSJEDNIK

 mr.sc. Andrej Plenković

**O B R A Z L O Ž E N J E**

Ministarstvo znanosti, obrazovanja i mladih zaprimilo je 5. lipnja 2024. godine zamolbu Hrvatske zaklade za znanost za izdavanje prethodne suglasnosti za raspisivanje javnog poziva „Uspostavni istraživački projekti“, koji zahtijevaju plaćanje u godinama van proračunskih projekcija.

Cilj natječaja „Uspostavni istraživački projekti“ (UIP) je podupiranje razvoja samostalnih istraživačkih karijera znanstvenika nakon stjecanja doktorata znanosti i osnivanje novih istraživačkih grupa koje će se baviti inovativnim istraživačkim temama.

Petogodišnjim financiranjem pruža se čvrst temelj za istraživačko osamostaljivanje i uspješnu provedbu međunarodno kompetitivnog projekta kroz financiranje uspostave nove istraživačke grupe, troškova istraživanja, nabave ključne znanstvene opreme te diseminaciju, suradnju i usavršavanje za članove istraživačke grupe. Programom „Uspostavni istraživački projekti“ promiče se osamostaljivanje znanstvenika u ranoj fazi razvoja karijere, znanstvena izvrsnost i inovativnost, otvorena znanost i istraživačka čestitost, pozitivna istraživačka kultura i učinkovito vrednovanje znanja te objavljivanje rezultata istraživačkog rada u otvorenom pristupu.

Isplate sredstava planirane su u godišnjoj dinamici u razdoblju od 2025. do 2030. godine.

Sredstva potrebna za provedbu ovog programa su: 6.300.000,00 eura za 2025. godinu, 5.250.000,00 eura za 2026. godinu, 3.150.000,00 eura za 2027. godinu, 3.150.000,00 eura za 2028. godinu, 2.362.500,00 eura za 2029. godinu i 787.500,00 eura za 2030. godinu i osigurat će se o okviru limita razdjela 080 Ministarstva znanosti, obrazovanja i mladih. Ukupni trošak javnog poziva procijenjen je na 21.000.000,00 eura a izrađen je na temelju 70 znanstveno - istraživačkih projekata, od čega pojedinačni znanstveno-istraživački projekt može iznositi do ukupno 300.000,00 eura.

|  |  |
| --- | --- |
| ***Godina*** | ***IZNOS*** |
| **2025.** | 6.300.000,00 eura |
| **2026.** | 5.250.000,00 eura |
| **2027.** | 3.150.000,00 eura |
| **2028.** | 3.150.000,00 eura |
| **2029.** | 2.362.500,00 eura |
| **2030.** | 787.500,00 eura |
| **Ukupno** | **21.000.000,00 eura** |

Financijska sredstva za financiranje projekata planirana su u Državnom proračunu Republike Hrvatske za 2024. godinu i projekcijama za 2025. i 2026. godinu (Narodne novine 149/23 i 125/24) u okviru razdjela 080 Ministarstvo znanosti, obrazovanja i mladih, RKP 52209 Hrvatska zaklada za znanost, aktivnost A621048 PROJEKTNO FINANCIRANJE ZNANSTVENE DJELATNOSTI, konto 3811.

Na temelju članka 24. stavak 4. Zakona o izvršavanju državnog proračuna Republike Hrvatske za 2024. godinu (Narodne novine broj 149/23 i 125/24), potrebno je prije raspisivanja natječaja ishoditi prethodnu suglasnost Vlade Republike Hrvatske, uz prethodnu suglasnost Ministarstva financija, ako se plaćanja po javnom pozivu predviđaju nakon 2026. godine iznad iznosa od 1.500.000 eura.

Slijedom navedenoga predlaže se Vladi Republike Hrvatske donošenje odluke o davanju suglasnosti Ministarstvu znanosti, obrazovanja i mladih i Hrvatskoj zakladi za znanost za raspisivanje javnog poziva „Uspostavni istraživački projekti“ za koji plaćanja dospijevaju u razdoblju od 2025. do 2030. godine u ukupnom iznosu od 21.000.000,00 eura.